የአፍሪካ መሪዎች ስለ አለም አቀፉ የወንጀለኞች ፍርድ ቤት እየመከሩ ነው
አዲስ አበባ፤ ጥቅምት 2/2006 (ዋኢማ) – የአለም አቀፉ የወንጀለኞች ፍርድ ቤት በአፍሪካና በአፍሪካውያን ላይ ያተኮረ ፖለቲካዊ ዘመቻ ወደ ሚያደርግ ተቋምነት መለወጡን የውጭ ጉዳይ ሚኒስትር ዶክተር ቴዎድሮስ አድሃኖም ገለፁ፡፡የወቅቱ የአፍሪካ ህብረት ስራ አስፈፃሚ ምክር ቤት ሊቀ መንበር ዶክተር ቴዎድሮስ አድሃኖም ይህን ያሉት በአዲስ አበባ እየተካሄደ ያለውን 15ኛውን ልዩ የምክር ቤት ስብሰባሲ ከፍቱ ነው፡፡ዶክተር ቴዎድሮስ እንዳሉት የአለም አቀፉ የወንጀለኞች ፍርድ ቤ ትበአፍሪካና በአፍሪካውያን ላይ የሚያደርገው ሚዛናዊ ያልሆነና ኢፍትሃዊ  ውንጀላዎች ተቀባይነት የላቸውም፡፡ሚንስትሩ ዶከተር ቴዎድሮስ አድሃኖም በህብረቱ 21ኛ መደበኛ ጉባኤ ላይ በአለም አቀፍ የስልጣን ወሰን፣ ፍትህና የአለም አቀፉ የወንጀለኞች ፍርድ ቤት ጉዳዮች ላይ የቀረቡ ጥያቄዎች ምላሽ አላገኙም ብለዋል፡፡በአህጉሪቱ ጉዳዮች ላይ በሙሉ በባለቤትነት መንቀሳቀስ እንደሚያስፈልግና ለአፍሪካ ችግሮችም መፍትሄው ያለው በአፍሪካውያን እጅ መሆኑን የተናገሩት ዶክተር ቴዎድሮስ በኬንያ ድህረ ምርጫ በተከሰተው ግጭት ላይ የአፍሪካ ህብረት የወሰደው እርምጃ የዚህ አንዱ ማሳያ አንደሆነ ጠቁመዋል፡፡የአፍሪካ ህብረት ኮሚሽን ሊቀ መንበር ድላሚኒ ዙማ በበኩላቸው በአህጉሪቱ ፍትህ ሰላምና ብልፅግና ለማስጠበቅ ህብረቱ ከአባል ሀገራቱ ጋር በትኩረት ይሰራል ብለዋል፡፡በስብሰባው ማጠቃለያ ላይ የአልጄሪያ የውጭ ጉዳይ ሚንስትር ሆነው በተመረጡት የቀድሞው የህብረቱ የፀጥታ ምክር ቤት ኮሚሽነር ራምታኔ ላማምራ ፋንታ አዲስ ኮሚሽነር ይመረጣል ተብሎ ይጠበቃል፡፡